**SZENT GELLÉRT KOLLÉGIUM**

Cím: 1114 Budapest, Fehérvári út 13.

**Kiköltözési tájékoztató**

* A kiköltözés lebonyolítását a kollégiumi koordinátor vagy megbízottja végzi, ezért a kiköltözés kizárólag munkanapokon, hétfőtől-péntekig 8.30-9.30 között, az utolsó kiköltözési napon 8.00-12.00 között lehetséges.
* A kiköltözési szándékot a ***Kérelem kollégiumi kiköltözéshez*** formanyomtatvány elküldésével kell jelezni a kollégiumi adminisztrátornak emailben a budaikollegiumok@szie.hu címen legalább 3 munkanappal a kiköltözés időpontja előtt.
* A kiköltözés legvégső határideje a ***Kollégiumi bentlakási szerződésben*** rögzített.
* A kiköltöző kollégistának kötelessége az általa használt szobát vagy szobarészt a berendezési tárgyakkal együtt igényesen kitakarítani (letörölgetni, felmosni, szemetest kiüríteni, ablakot lemosni, stb.).

A szobához tartozó hűtőszekrényt az utolsóként kiköltözőnek kell kitakarítani, a fagyasztó részét leolvasztani. (A fagyasztórész leolvasztása akár egy napot is igénybe vehet.)

* A kiköltözés előtt a kollégiumi koordinátor vagy megbízottja ellenőrzi az adott szobarész vagy szoba tisztaságát, továbbá a szobaleltár (felszerelési lap) alapján a berendezési tárgyakat és azok állapotát. A kollégista csak akkor költözhet ki, ha a kollégiumi koordinátor vagy megbízottja mindent rendben talált a szobaellenőrzés során.

Ellenkező esetben a kollégistának pótolnia kell a takarítást, illetve károkozás esetén meg kell téríteni a javítási vagy pótlási költséget.

* Miután a szoba átvételre került, a kollégistának át kell adnia a szobához és a bejárati ajtóhoz tartozó kulcsot; továbbá alá kell írnia a kulcsok átadásáról szóló elismervényt.
* **Amennyiben a kiköltözni kívánó kollégistának díjtartozása van a kollégium felé, úgy azt legkésőbb a kérelem elküldése előtt rendeznie kell!**